Beaver Island

Geografi

Beaver Island er 21 km lang og 5 til 10 km bred, og utgjør en del av kommunen Charlevoix County i Michigan. Den er hovedsakelig flat og sandete, og med store områder med skog. I henhold til amerikansk folketelling består øya av 144.45 km² av land, og en fast befolkning på 657 innbyggere i henhold til folketelling i 2010. Den tettere befolkede delen, som utgjør kun 6 prosent av Beaver Islands totale landareal, ligger innenfor St. James Township i den nordlige delen. St. James Township omfatter også en rekke andre, mindre øyer.

Mormonerrike

Selv om Beaver Island i dag er kjent for sine strender, skoger og havn, var den en gang sted for et særegent «kongedømme» opprettet av mormonere. Øyas tilknytning til mormonerbevegelsen begynte ved Joseph Smith, grunnleggeren av bevegelsen De siste dagers hellige. Mange av disse betraktet Brigham Young til å være Smiths etterfølger, men mange andre fulgte James J. Strang som grunnla Church of Jesus Christ of Latter Day Saints (strangittere), og hevdet å være den eneste lovlige fortsettelsen av den kirke som ble «gjenopprettet» av Joseph Smith. Strangs organisasjon eksisterer den dag i dag (dog ikke på Beaver Island) og utgjør rundt 300 tilhengere. 
I søken etter et fristed fra forfølgelse flyttet Strang sine tilhengere til Beaver Island i 1848. De blosmtret under Strangs lederskap og ble en politisk makt i regionen. De grunnla byen St. James (etter Strang) og bygde en vei kalt for «King's Highway». De ryddet skog, bygde hytter, gårdsbruk og søkte å etablere seg på øya. Strang ble politisk innvalgt i representantenes hus i delstaten i 1853 og på nytt i 1855. Han grunnla også en avis, Northern Islander. Straks de var etablert på Beaver Island, erklærte Strang seg som polygamist, en praksis han tidligere hadde motsatt seg. Han hadde fem koner og ble far til kanskje fjorten barn.
I 1850 utropte Strang seg til konge, om enn ikke av øya, men av sin kirke, som da inneholdt de fleste av øyas innbyggere. Han lot seg krone den 8. juli dette året med en krone, kongelig kappe, skjold, brystplate og et septer av tre. Strangittenes tabernakel og Strangs hus er for lengst borte, og det samme er hans kongelige regalier. Et hus som var et trykkeri ble bygget av hans disipler og er i dag et museum for øyas historie. Det er den eneste bygningen som gjenstår etter bevegelsen.
Strang og hans tilhengere kom jevnlig i konflikt med andre bosettere på øya som ikke var tilhengere. Strang tenderte utøve sin autoritet som konge over også disse, og åpent fiendskap mellom de to gruppen førte jevnlig til episoder med vold. Strang krevde også bestemme over hvordan kvinner skulle være kledt. To kvinner nektet og Strang fikk deres ektemenn pisket, en oppgave som var lettere å gjennomføre etter at en av dem ble tatt i utroskap med konen til hans forretningspartner. Mens de kom seg etter sine skader, begynte de to ektemennene å konspirere mot Strang. Den 16. juni 1856 la kanonbåten USS «Michigan» i havnen av St. James og Strang fikk en invitasjon om besøk. Mens Strang spaserte ved kaia kom de to mennene, skjøt ham ryggen og løp om bord i skipet. Skipet la fra kai og satt de to på land på Mackinac Island uten å arrestere dem. Ingen av dem ble dømt for forbrytelsen. Den skadde Strang, sammen med de fleste av hans tilhengere, seilte til Voree i Wisconsin to dager senere, hvor Strang døde en måned senere den 8. juli.

Den irske arven

Irske fiskere fra Gull Island, Mackinac Island, og ulike havnebyer på fastlandet erstattet raskt strangittene på Beaver Island. Deres samfunn, øket ved ytterligere irsk innvandring, utviklet en særegen identitet som ble økt ved deres relative isolasjon fra fastlandet. Kirketjenester og selv dagligtale skjedde på irsk i mange år.
Ved midten av 1880-tallet hadde Beaver Island blitt den største leverandør av ferskvannsfisk i USA, men overfiske og endringer i teknologi førte til at denne veksten og velstanden døde ut på begynnelsen av 1900-tallet. Mange av øyas beboere i dag nedstammer fra mange av disse irlendere.